คลังเผยครึ่งปีเก็บรายได้เกินเป้า11.6%
สำนักงานเศษฐกิจการคลังเผยครึ่งปีแรกงบประมาณปี54เก็บรายได้เกินเป้า11.6%เหตุเศษฐกิจโตต่อเนื่อง
25 ก.ค. 2554

สำนักงานเศษฐกิจการคลังเผยครึ่งปีแรกงบประมาณปี54เก็บรายได้เกินเป้า11.6%เหตุเศษฐกิจโตต่อเนื่อง
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า ฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2554 ว่ารัฐบาลมีรายได้นำส่งคลังทั้งสิ้น 1.39 ล้านล้านบาท สูงกว่าช่วงเดียวกันปีที่แล้ว 1.44 แสนล้านบาท หรือ 11.6% โดยเป็นผลมาจากเศรษฐกิจที่ขยายตัวอย่างต่อเนื่อง ทำให้การจัดเก็บรายได้รัฐบาลจาก 3 กรมจัดเก็บภาษี รวมทั้งการนำส่งรายได้จากรัฐวิสาหกิจและส่วนราชการอื่นเพิ่มขึ้นมาก
ในขณะที่การเบิกจ่ายเงินงบประมาณมีจำนวนทั้งสิ้น 1.69 ล้านล้านบาท สูงกว่าช่วงเดียวกันปีที่แล้ว 3.58 แสนล้านบาท หรือ 26.8% ทำให้ดุลเงินงบประมาณขาดดุล 3.07 แสนล้านบาท เมื่อรวมกับดุลเงินนอกงบประมาณที่เกินดุล 3.99 หมื่นล้านบาท ส่งผลให้รัฐบาลขาดดุลเงินสดรวม 2.67 แสนล้านบาท และรัฐบาลได้กู้เงินเพื่อชดเชยการขาดดุล 1.39 แสนล้านบาท ทำให้ดุลเงินสดหลังกู้ขาดดุลทั้งสิ้น 1.28 แสนล้านบาท ส่งผลให้เงินคงคลัง ณ สิ้นเดือนมิ.ย. 2554 มีจำนวน 3.01 แสนล้านบาท
นายนริศ กล่าวว่า  จากแนวโน้มการจัดเก็บรายได้ของรัฐบาลที่สูงกว่าเป้าหมายตามการขยายตัวของเศรษฐกิจ กระทรวงการคลังมั่นใจว่าเงินคงคลัง ณ สิ้นปีงบประมาณ 2554 จะมีจำนวนประมาณ 4 แสนล้านบาท ใกล้เคียงกับระดับเงินคงคลัง ณ สิ้นปีงบประมาณก่อน ซึ่งถือว่าเป็นระดับที่มั่นคงมาก